|  |  |  |
| --- | --- | --- |
| Ent;ow |  |  |
|  |  | Ημ/νία 17/5/2017 Αρ. πρωτ. 2599 |
| ΕΛΛΗΝΙΚΗ ΔΗΜΟΚΡΑΤΙΑ  Υπουργείο Υγείας  5ηΥ.Πε. Θεσσαλίας & Στερεάς Ελλάδας |  |  |
| ΓΕΝΙΚΟ ΝΟΣΟΚΟΜΕΙΟ ΑΜΦΙΣΣΑΣ Διεύθυνση Διοικητικού  Οικονομικό Τμήμα | Προς: | Κάθε ενδιαφερόμενο |
| Ταχ. δ/νση 33100 Άμφισσα  Πληροφ. Σκούρα Π.  Τηλ. (22653) 50131  Fax (22650) 22086  Ε-mail diax2@gnamfissas.gr |
|  |  |  |

**Δημόσια Διαβούλευση**

επί των Τεχνικών Προδιαγραφών για την προμήθεια και εγκατάσταση ενός **Αερόψυκτου Ψυκτικού Συγκροτήματος** (CPV: 42512300-1) για το χειρουργείο του Γ. Ν. Άμφισσας και εκτιμώμενης αξίας εξήντα χιλιάδων ευρώ (60.000,00 €).

1. Η διάρκεια της διαβούλευσης ορίζεται σε είκοσι (20) ημέρες από την επομένη της ημερομηνίας ανάρτησης στον ιστότοπο της 5ης ΥΠΕ Θεσσαλίας και Στερεάς Ελλάδας ([www.dypethessaly.gr](http://www.dypethessaly.gr))
2. Οι ενδιαφερόμενοι μπορούν να αποστείλουν τις απόψεις, σχόλια, εισηγήσεις και παρατηρήσεις τους, καθώς και να ζητήσουν διευκρινήσεις στην ηλεκτρονική διεύθυνση diax2@gnamfissas.gr

Μετά το πέρας της προθεσμίας για τη διενέργεια της Δημόσιας Διαβούλευσης Τεχνικών Προδιαγραφών, θα αναρτηθούν στην ιστοσελίδα του Νοσοκομείου: ([www.gnamfissas.gr](http://www.gnamfissas.gr)), οι παρατηρήσεις που υποβλήθηκαν από τους συμμετέχοντες στη διαδικασία.

Σας ευχαριστούμε εκ των προτέρων για τη συμμετοχή σας στη διαδικασία.

**– Ο –  
 ΔΙΕΥΘΥΝΤΗΣ ΔΙΟΙΚΗΤΙΚΟΥ  
   
   
 \_\_\_\_\_\_\_\_\_\_  
 ΚΑΜΑΡΑΣ ΚΩΝ/ΝΟΣ**

## ΤΕΧΝΙΚΕΣ ΠΡΟΔΙΑΓΡΑΦΕΣ ΑΕΡΟΨΥΚΤΟΥ ΨΥΚΤΙΚΟΥ ΣΥΓΚΡΟΤΗΜΑΤΟΣ

**Α. ΤΕΧΝΙΚΕΣ ΠΡΟΔΙΑΓΡΑΦΕΣ ΠΟΙΟΤΗΤΑΣ ΚΑΙ ΑΠΟΔΟΣΗΣ ΕΠΙ ΠΟΙΝΗ ΑΠΟΚΛΕΙΣΜΟΥ**

1. Ο κατασκευαστής του ψυκτικού συγκροτήματος θα διαθέτει ISO-9001 και σύστημα περιβαλλοντικής προστασίας πιστοποιημένο κατά ISO 14001.
2. Οι δημοσιευμένες αποδόσεις του μηχανήματος θα διαθέτουν πιστοποίηση Eurovent.
3. To ψυκτικό συγκρότημα θα αποτελεί ενιαίο συγκρότημα συναρμολογημένο και δοκιμασμένο στο εργοστάσιο. Όλα τα εξαρτήματα που το αποτελούν θα είναι εγκατεστημένα σε κοινή βάση με αντιδονητικά στηρίγματα και θα διαθέτουν προστασία έναντι της διάβρωσης από τις καιρικές συνθήκες. Το συγκρότημα πρέπει να είναι ειδικά κατασκευασμένο για εξωτερική εγκατάσταση.
4. Θα είναι αερόψυκτο με αερόψυκτους συμπυκνωτές ειδικά κατασκευασμένο για αποφυγή της οξείδωσης των στοιχείων και αύξηση της κατανάλωσης.
5. Οι ανεμιστήρες θα είναι αξονικοί, μεταβλητού αριθμού στροφών και ιδιαίτερα χαμηλής στάθμης θορύβου.
6. Θα διαθέτει προστατευτική γρίλια εξωτερικού στοιχείου συμπύκνωσης για προστασία των πτερύγιων και αυλών από κτυπήματα.
7. Η ψυκτική του απόδοση θα είναι τουλάχιστον 300kWatt για θερμοκρασίες εισόδου/εξόδου του νερού στον εξατμιστή 12οC/7οC και θερμοκρασία εισόδου/εξόδου του νερού στον συμπυκνωτή 30οC/35οC. Η μέγιστη ψυκτική απόδοση του συγκροτήματος θα συντελέσει στην διαμόρφωση της βαθμολογίας.
8. Ο εποχικός βαθμός ενεργειακής απόδοσης ( E.S.E.E.R.) θα είναι τουλάχιστον 4,5.
9. Το ψυκτικό υγρό θα είναι οικολογικό και χαμηλού κόστους (π.χ. R134A, R407, R410A κτλ.) σύμφωνα με τις προδιαγραφές της Ευρωπαϊκής Ένωσης. Προσφορές με μη οικολογικά υγρά θα απορρίπτονται.
10. Η μονάδα παραδίδεται πλήρης οικολογικού ψυκτικού μέσου και ψυκτελαίου, έτοιμη προς εγκατάσταση στην υφιστάμενη υποδομή και λειτουργία.
11. Θα έχει συνεχή έλεγχο της ψυκτικής ισχύος από 25-100% ή τέσσερις τουλάχιστον βαθμίδες αποφόρτισης.
12. Είναι προτιμότερο το μηχάνημα να είναι τουλάχιστον δύο κυκλωμάτων με δύο ανεξάρτητους συμπιεστές. Στο διαγωνισμό θα γίνονται δεκτοί και ψύκτες με ένα συμπιεστή με μείωση της βαθμολογίας, ενώ με περισσότερους των δύο θα αυξάνεται η βαθμολογία.
13. Ο συμπιεστής και ο εξατμιστής θα έχουν πλήρη θερμική και μαγνητική προστασία. Αν δεν έχουν θα τοποθετηθεί πρόσθετος αυτόματος διακόπτης και σύστημα προστασίας με μέριμνα του προμηθευτή.
14. Η ηλεκτρική παροχή του θα είναι τριφασική 400V/3Ph/50Hz.
15. Η ηχητική πίεση της μονάδας δε θα υπερβαίνει τα 65 dB(A) σύμφωνα με το ISO 3744 στις ονομαστικές συνθήκες λειτουργίας.
16. Θα διαθέτει σύστημα για τον ακριβή έλεγχο λειτουργίας όπως τις πιέσεις και την θερμοκρασία εισόδου/εξόδου του νερού, τόσο του δικτύου, όσο και του πύργου ψύξης. Επίσης θα διαθέτει σύστημα ένδειξης βλαβών και δυσλειτουργιών. Επιθυμητό να υπάρχει οθόνη LCD με ενδείξεις για την κατάσταση λειτουργίας όπως:

* Αριθμός συμπιεστών ή βημάτων σε λειτουργία.
* Θερμοκρασίες εισόδου / εξόδου νερού.
* Πίεση υψηλή / χαμηλή όλων των κυκλωμάτων.
* Σφάλματα αισθητηρίων.
* Σφάλματα ροής νερού.
* Ώρες λειτουργίας συμπιεστών.

Όλα τα μηνύματα θα είναι στην Ελληνική και Αγγλική γλώσσα τουλάχιστον.

1. Θα διαθέτει back-υρ του συστήματος αυτοματισμού και ελέγχου με μπαταρία ώστε να μη χάνονται οι ρυθμίσεις σε περίπτωση διακοπής της ηλεκτροδότησης.
2. Θα διαθέτει εγχειρίδιο χρήσης στην Ελληνική ή Αγγλική γλώσσα.
3. Το όλο συγκρότημα θα εγκατασταθεί στην προτεινόμενη θέση λειτουργίας και θα συνδεθεί στα υφιστάμενα δίκτυα.
4. Θα διαθέτει κάρτα RS-485 για σύνδεση με κεντρικά συστήματα διαχείρισης με βάση προτεινόμενο πρωτόκολλο επικοινωνίας.
5. Θα διαθέτει ειδική πλακέτα που επιτρέπει τον απομακρυσμένο έλεγχο του ψυκτικού συγκροτήματος μέσω σειριακής επικοινωνίας από ένα κοινό PC, όπου το λογισμικό εποπτείας / συντήρησης θα δοθεί δωρεάν.
6. Προσφορές που δεν είναι σύμφωνες με τα οριζόμενα ανωτέρω θα απορρίπτονται.

**B. ΥΠΟΣΤΗΡΙΞΗ ΚΑΙ ΑΝΤΑΛΛΑΚΤΙΚΑ**

1. Η προμηθεύτρια εταιρεία υποχρεούται να καταθέσει πιστοποιητικά εκπαίδευσης σε ισχύ των τεχνικών της από την κατασκευάστρια εταιρεία, για την επισκευή και συντήρηση των προσφερομένων ειδών.
2. Ο προμηθευτής υποχρεούται να δηλώσει εγγράφως ότι αναλαμβάνει την υποχρέωση να διαθέτει στο Νοσοκομείο ανταλλακτικά του προσφερόμενου μηχανήματος για δέκα (10) τουλάχιστον έτη από την παράδοση αυτού.
3. Ο προμηθευτής υποχρεούται να καταθέσει με την προσφορά έγγραφη δήλωση του νομίμου εκπροσώπου του κατασκευαστικού οίκου ή ελληνικού θυγατρικού του οίκου (η οποία θα αναφέρεται ρητώς στην παρούσα διακήρυξη), ότι αναλαμβάνει τη δέσμευση για διάθεση ανταλλακτικών για όσο χρονικό διάστημα δηλώνει ο προμηθευτής, καθώς και για τη συνέχιση της διάθεσης των ανταλλακτικών στην αναθέτουσα αρχή, σε περίπτωση που ο προμηθευτής πάψει να είναι ο αντιπρόσωπος ή εκπρόσωπος του κατασκευαστικού οίκου στη Ελλάδα ή σε περίπτωση που ο προμηθευτής πάψει να υφίσταται ως επιχείρηση, δεδομένου ότι τούτο κρίνεται ως ουσιώδης απαίτηση της διακήρυξης για την μακρόχρονη ομαλή και απρόσκοπτη λειτουργία του μηχανήματος.
4. Σε περίπτωση που ο προμηθευτής είναι ο ίδιος ο κατασκευαστής, τότε σχετικά με τη διάθεση ανταλλακτικών αρκεί η δήλωση του προμηθευτή – κατασκευαστή.
5. Για περιπτώσεις κατασκευαστών, οι οποίοι χρησιμοποιούν υποσυστήματα άλλων κατασκευαστικών οίκων, αρκεί η δήλωση του κατασκευαστή του τελικού προϊόντος και δεν απαιτούνται οι δηλώσεις περί διάθεσης ανταλλακτικών των κατασκευαστικών οίκων των διαφόρων υποσυστημάτων.
6. Ο προμηθευτής υποχρεούται να εγγυηθεί την καλή λειτουργία του υπό προμήθεια είδους για τουλάχιστον δύο (2) χρόνια από την οριστική παραλαβή του, κατά τους όρους της διακήρυξης και τις ισχύουσες διατάξεις. Η δέσμευση αυτή θα γίνεται με κατάθεση σχετικής έγγραφης βεβαίωσης, η οποία θα αναφέρεται κατά τρόπο σαφή στο προσφερόμενο είδος.
7. Κατά τη διάρκεια ισχύος της εγγύησης, το Νοσοκομείο δεν θα ευθύνεται για οποιαδήποτε βλάβη του όλου μηχανήματος ή των μερών αυτού προερχόμενη από την συνήθη και ορθή χρήση του και δεν θα επιβαρύνεται με κανένα ποσόν για εργατικά, ανταλλακτικά, υλικά και λοιπά έξοδα αποκατάστασης της βλάβης. Η διάγνωση και αποκατάσταση κάθε βλάβης θα πρέπει να πραγματοποιείται εντός 24 ωρών σε περίπτωση που δεν απαιτούνται ανταλλακτικά ή εντός δύο (2) εργάσιμων ημερών σε περίπτωση που απαιτούνται ανταλλακτικά. Στην παρεχόμενη εγγύηση περιλαμβάνεται και η υποχρέωση του προμηθευτή για προληπτικό έλεγχο συντήρησης, σε τακτά χρονικά διαστήματα, με ανταλλακτικά πλην των αναλωσίμων υλικών, ώστε το μηχάνημα να διατηρείται σε κατάσταση ετοιμότητας. Η συχνότητα των προληπτικών ελέγχων πρέπει να καθορίζεται στην προσφορά και να είναι σύμφωνη με τις οδηγίες και προδιαγραφές του κατασκευαστικού οίκου.
8. Ο προμηθευτής υποχρεούται να υποβάλλει με την προσφορά του τιμοκατάλογο που θα αναφέρει αναλυτικά όλα τα αναλώσιμα υλικά που δεν περιλαμβάνονται στην εγγύηση του μηχανήματος και να δεσμεύεται υποχρεωτικά, ότι οι τιμές θα αναπροσαρμόζονται για τα επόμενα έτη με βάση τον επίσημο δείκτη τιμών καταναλωτή του προηγούμενου έτους.
9. Κάθε έγγραφη δήλωση - βεβαίωση του κατασκευαστή πρέπει υποχρεωτικά να είναι πρωτότυπη και επικυρωμένη από το αρμόδιο Επιμελητήριο ή από άλλη αρμόδια αρχή στην περίπτωση αλλοδαπών επιχειρήσεων και να συνοδεύεται από επίσημη μετάφραση θεωρημένη από Ελληνική Προξενική Αρχή. Τέλος, πρέπει να αναγράφονται και όλα τα σχετικά στοιχεία του νόμιμου εκπροσώπου (τίτλος, διεύθυνση, τηλέφωνο, φαξ, e-mail) ώστε να παρέχεται η δυνατότητα επικοινωνίας με τον υπογράφοντα για επαλήθευση.
10. Προσφορές που δεν είναι σύμφωνες με τα οριζόμενα ανωτέρω θα απορρίπτονται.

**Γ. ΕΓΚΑΤΑΣΤΑΣΗ – ΠΑΡΑΔΟΣΗ**

1. Το Ψυκτικό Συγκρότημα θα εγκατασταθεί με ευθύνη του προμηθευτή σε χώρο που προτείνει η Τεχνική Υπηρεσία του Νοσοκομείου. Ο κάθε προμηθευτής υποχρεούται να επισκεφθεί και να λάβει επιτόπια γνώση των συνθηκών του χώρου εγκατάστασης συνοδεία υπαλλήλων της Τεχνικής Υπηρεσίας του Νοσοκομείου και να το βεβαιώσει εγγράφως, ώστε να προβλεφθούν όλες οι αναγκαίες ενέργειες (εργασίες, τροποποιήσεις, κατασκευές κλπ.) που θα διασφαλίζουν όλες τις απαιτήσεις των ισχυόντων κανονισμών του Ελληνικού κράτους και τη νόμιμη και απροβλημάτιστη λειτουργία του νέου μηχανήματος. Στην τεχνική προσφορά να κατατεθεί σχέδιο εγκατάστασης του νέου Ψυκτικού Συγκροτήματος που θα περιγράφει αναλυτικά τις απαιτούμενες εργασίες, οι οποίες θα πραγματοποιηθούν με δαπάνη του προμηθευτή.
2. Ο προμηθευτής υποχρεούται να αποσυνδέσει το υπάρχον παλαιό σύστημα ψύξης (υδρόψυκτο) από τα διάφορα δίκτυα. Εν συνεχεία να φροντίσει για τη μεταφορά, εγκατάσταση και σύνδεση με τα απαιτούμενα δίκτυα (παρέχοντας οποιοδήποτε υλικό απαιτηθεί) του νέου Αερόψυκτου Ψυκτικού Συγκροτήματος στον προβλεπόμενο χώρο και να το παραδώσει σε πλήρη λειτουργία.
3. Οι εργασίες εγκατάστασης του νέου συγκροτήματος πρέπει να πραγματοποιηθούν έτσι ώστε να μη διαταραχθεί η λειτουργία των άλλων τμημάτων του Νοσοκομείου. Η αποκατάσταση όλων των οικοδομικών και Η/Μ φθορών που τυχόν θα προκύψουν από την εγκατάσταση του συγκροτήματος αποτελεί ευθύνη του προμηθευτή και θα γίνει με δικό του κόστος.
4. Ο προμηθευτής οφείλει να εκτελέσει πλήρως την εγκατάσταση του νέου μηχανήματος και να το παραδώσει σε λειτουργία με δικό του ειδικευμένο και ασφαλισμένο προσωπικό και δική του ολοκληρωτικά ευθύνη, σύμφωνα με τους κανονισμούς του Ελληνικού Κράτους, τις οδηγίες και τα σχέδια του κατασκευαστικού οίκου και τις οδηγίες των αρμοδίων υπηρεσιών του Νοσοκομείου. Ο προμηθευτής υποχρεούται να χρησιμοποιήσει αποδεδειγμένα το εξειδικευμένο προσωπικό το οποίο περιλαμβάνεται στα δικαιολογητικά της προσφοράς του. Το Νοσοκομείο έχει κάθε δικαίωμα να ελέγχει την συμμόρφωση του προμηθευτή προς τα ανωτέρω. Μετά την εγκατάσταση του νέου μηχανήματος, ο προμηθευτής υποχρεούται με δικές του δαπάνες να προβεί στον έλεγχο ασφαλούς λειτουργίας.
5. Η παραλαβή του μηχανήματος θα γίνει μετά την εγκατάσταση αυτού σε πλήρη λειτουργία. Ειδικότερα, για την οριστική παραλαβή του μηχανήματος πρέπει να προηγηθούν όλοι οι απαιτούμενοι έλεγχοι, οι μετρήσεις, η επίδειξη λειτουργίας και γενικά η επαλήθευση των τεχνικών του δυνατοτήτων και χαρακτηριστικών. Για τον λόγω αυτό, μετά την πλήρη σύνδεση και εγκατάστασή του θα ακολουθήσει δοκιμαστική λειτουργία του Συγκροτήματος Ψύξης για διάστημα ενός (1) μηνός.
6. Όλα τα είδη και υλικά που θα προσκομίσει ο προμηθευτής για την εγκατάσταση και λειτουργία του υπό προμήθεια μηχανήματος, πρέπει να είναι καινούργια, αμεταχείριστα, χωρίς ελαττώματα και να ικανοποιούν όλους τους όρους της σύμβασης, που καθορίζουν τον τύπο, την κατηγορία και τα υπόλοιπα χαρακτηριστικά του.
7. Ο προμηθευτής είναι υποχρεωμένος να δώσει οποιαδήποτε στοιχεία προέλευσης των υλικών που θα του ζητηθεί για διαπίστωση της ποιότητας και των χαρακτηριστικών τους.
8. Προσφορές που δεν είναι σύμφωνες με τα οριζόμενα ανωτέρω θα απορρίπτονται.